gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9380, del 11-07-2022 (2022/6411)

Informació pública i consultes de la modificació del programa, proposada per l'urbanitzador del sector I-12 de Loriguilla, sobre la base de la modificació puntual II del Pla parcial.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6411


Data del document
:   05-07-2022

Organisme emissor
:   Ajuntament de Loriguilla

Tipus de document
:   Anunci

Descriptors 

:   * Loriguilla
    * administració local
    * pla d'urbanisme

Informació pública i consultes de la modificació del programa, proposada per l'urbanitzador del sector I-12 de Loriguilla, sobre la base de la modificació puntual II del Pla parcial. [2022/6411]  
Mitjançant el Decret d'alcaldia 2022-0317, de 5 de juliol de 2022, es va resoldre sotmetre al tràmit d'informació al públic i consultes, regulat en l'article 61 del TRLOTUP, la documentació indicada en l'encapçalament, per termini de quaranta-cinc (45) dies (hàbils), comptats des de la inserció del present anunci en el Diari Oficial de la Generalitat Valenciana (DOGV) i en el diari Levante-EMV (des de la data de l'última de les insercions).  
Els documents esmentats en els apartats anteriors es trobaran disponibles per a la seua consulta durant tot el període d'informació al públic en la seu electrònica municipal, en https://loriguilla.sedelectronica.es/info.0 (tauler d'anuncis).  
  
Loriguilla, 5 de juliol de 2022.- L'alcalde: Carlos Eusebio Rodado i Díaz-Cano.
Diari Oficial de la Generalitat Valenciana


Sumari del DOGV 9270, del 03-02-2022 (2022/720)

Informació pública del projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica, que regula les ajudes a la certificació de la producció ecològica en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9270

Data del DOGV
:   03-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/720


Data del document
:   17-01-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública del projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica, que regula les ajudes a la certificació de la producció ecològica en la Comunitat Valenciana. [2022/720]  
D'acord amb el que es disposa en l'article 83 de la Llei 39/2015, d'1 d'octubre, del procediment administratiu comú de les administracions públiques, s'exposa al públic el projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica, per la qual es regulen les ajudes a la certificació de la producció ecològica a la Comunitat Valenciana, durant un termini de 10 dies, comptadors des de l'endemà de la data de publicació d'aquest anunci en el Diari Oficial de la Generalitat Valenciana, perquè les persones que es consideren interessades puguen presentar al·legacions, observacions o suggeriments sobre el seu contingut.  
Aquest projecte d'ordre podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través de l'enllaç següent:  
https://agroambient.gva.es/va/resolucions-d-ajudes-en-tramit-d-informacio-publica  
Les al·legacions s'han d'adreçar a la Subdirecció General de Producció Ecològica i Qualitat Agroalimentària, de la Direcció General de Desenvolupament Rural de la Conselleria d'Agricultura, Desenvolupament Rural, Emergència Climàtica i Transició Ecològica, Edifici Administratiu de Serveis Múltiples (EASM), situat al carrer de Joaquín Ballester, 39, 9a planta, 46247 València.  
  
València, 17 de gener de 2022.- El director general de Desenvolupament Rural: David Torres García.
Diari Oficial de la Generalitat Valenciana


Sumari del DOGV 9320, del 19-04-2022 (2022/3212)

RESOLUCIÓ de 8 d'abril de 2022, de la Presidència de la Generalitat, per la qual es delega la Presidència de la Comissió Bilateral de Cooperació entre la Generalitat i la Diputació Provincial de Castelló.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3212


Data del document
:   08-04-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 d'abril de 2022, de la Presidència de la Generalitat, per la qual es delega la Presidència de la Comissió Bilateral de Cooperació entre la Generalitat i la Diputació Provincial de Castelló. [2022/3212]  
El Decret 137/2020, de 18 de setembre, del Consell, de creació i regulació de les comissions bilaterals de cooperació entre la Generalitat i les diputacions provincials de la Comunitat Valenciana, estableix, en l'article 3, apartat 1, que cada comissió bilateral serà presidida per la persona titular del departament de l'Administració la Generalitat competent en administració local, o la titular d'una secretaria autonòmica en qui delegue.  
En compliment d'aquesta previsió, resolc:  
  
Primer  
Delegar la presidència de la Comissió Bilateral de Cooperació entre la Generalitat i la Diputació Provincial de Castelló en la persona titular de la Secretaria Autonòmica de Cohesió Territorial i Polítiques contra el Despoblament.  
  
Segon  
La present resolució tindrà efectes des del mateix dia de la publicació en el Diari Oficial de la Generalitat Valenciana.  
  
València, 8 d'abril de 2022.- El president de la Generalitat: Ximo Puig i Ferrer.
Diari Oficial de la Generalitat Valenciana


Sumari del DOGV 9395, del 01-08-2022 (2022/7376)

ACORD de 29 de juliol de 2022, del Consell, de declaració del 2 d'agost com a dia de la Dansa Tradicional Valenciana.
---------------------------------------------------------------------------------------------------------------------

### Dades del document

Número de DOGV
:   9395

Data del DOGV
:   01-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7376


Data del document
:   29-07-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * patrimoni cultural
    * costums i tradicions
    * legislació

ACORD de 29 de juliol de 2022, del Consell, de declaració del 2 d'agost com a dia de la Dansa Tradicional Valenciana. [2022/7376]  
Atés que la dansa tradicional valenciana esdevé una expressió cultural i artística digna d'especial atenció pels elements que integrat, tals com la indumentària, la música en tabal i dolçaina, en rondalla o en vent-metall, les coreografies, la representativitat o els significats originaris i rituals que porta aparellades.  
Atès que el passat 11 de juliol de 2022 la Comissió d'Educació i Cultura de Les Corts Valencianes va aprovar la Proposició no de Llei RE 43.550, publicada al Butlletí Oficial de les Corts Valencianes número 214, a la qual es va incorporar l'esmena RE 57.246, per la qual s'insta al Consell a «Declarar el 2 d'agost com a Dia de la Dansa Tradicional Valenciana».  
Atés que el dia 2 d'agost, és l'aniversari de naixement de l'artista Francisco Miralles, valencià de brillant carrera internacional en el món de la dansa, i a fi de coadjuvar a la promoció, impuls i revalorització d'aquesta expressió artística pròpia del nostre país, i oïda la voluntat de les Corts Valencianes el Consell de la Generalitat Valenciana,  
  
  
ACORDA  
  
Primer  
Declarar el 2 d'agost Dia de la Dansa Tradicional Valenciana.  
  
Segon  
Publicar el present acord en el Diari Oficial de la Generalitat Valenciana.  
  
València, 29 de juliol de 2022  
  
La consellera secretària,  
AITANA MÁS MÁS
Diari Oficial de la Generalitat Valenciana


Sumari del DOGV 9306, del 25-03-2022 (2022/2466)

Extracte de la Resolució de 21 de març de 2022, del director general de LABORA Servei Valencià d'Ocupació i Formació, per la qual es convoquen cinc beques per a la realització de pràctiques professionals en LABORA.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2466


Data del document
:   21-03-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 21 de març de 2022, del director general de LABORA Servei Valencià d'Ocupació i Formació, per la qual es convoquen cinc beques per a la realització de pràctiques professionals en LABORA. [2022/2466]  
BDNS (identif.): 616441.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/616441)  
  
Primer. Objecte  
Convocar, en règim de concurrència competitiva, cinc beques per a la realització de pràctiques professionals en LABORA Servei Valencià d'Ocupació i Formació.  
  
Segon. Persones beneficiàries i condicions  
Persones menors de 35 anys, amb la titulació de llicenciatura o grau en Dret o en Periodisme, Comunicació Audiovisual o equivalent, que hagen obtingut la titulació com a màxim cinc anys abans de la finalització del termini de presentació de sol·licituds.  
  
Tercer. Bases reguladores  
Ordre 1/2017, de 18 de gener, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de la concessió de beques de formació pràctica del Servei Valencià d'Ocupació i Formació.  
  
Quart. Dotació  
Les beques estan dotades amb 1.120,19 euros bruts mensuals, subjectes a les retencions que corresponga legalment.  
  
Cinqué. Finançament  
Les beques es finançaran amb càrrec a la línia de subvenció S3046000, beques de formació, del capítol IV, subprograma 322.56, del pressupost de LABORA per a l'exercici 2022 i el seu equivalent per a l'exercici 2023.  
  
Sisé. Termini de presentació de sol·licituds  
El termini per a la presentació de sol·licituds serà de quinze dies hàbils, a comptar des de l'endemà de la publicació de la convocatòria en el Diari Oficial de la Generalitat Valenciana.  
  
València, 21 de març de 2022.- El director general de LABORA Servei Valencià d'Ocupació i Formació: Enric Nomdedéu i Biosca.
Diari Oficial de la Generalitat Valenciana


Sumari del DOGV 9324, del 25-04-2022 (2022/3437)

RESOLUCIÓ de 19 d'abril de 2022, de la directora general d'Universitats, per la qual se cita els interessats en el procediment ordinari 4/000100/1546-XG a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9324

Data del DOGV
:   25-04-2022

Secció del DOGV
:   III. ACTES ADMINISTRATIUS

Número del document
:   2022/3437


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 19 d'abril de 2022, de la directora general d'Universitats, per la qual se cita els interessats en el procediment ordinari 4/000100/4536-RB a comparéixer en la via jurisdiccional. [2022/3437]  
El Jutjat Contenciós Administratiu 4 de València ha reclamat a aquesta unitat administrativa l'expedient referit al procediment que es descriu a continuació:   
Referència del tribunal: procediment ordinari 4/000100/2327-VD.  
  
NIG: 46358-60-2-0705-2876297.  
Recurrent: INÉS ROIG GONZÁLEZ.  
Interessats: Pluralitat indeterminada d'interessats, en atenció a la matèria regulada.  
Descripció: Recurs contenciós administratiu interposat contra la Resolució de 13 de desembre de 2021, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2020-2021 en les universitats públiques de la Comunitat Valenciana.  
  
D'acord amb el que es preveu en l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 19 d'abril de 2022.-La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 9501, del 30-12-2022 (2022/12595)

CORRECCIÓ d'errades de l'anunci de la publicació de la relació de llocs de treball del personal funcionari i laboral.
---------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12576


Data del document
:   22-12-2022

Organisme emissor
:   Ajuntament de Pedreguer

Tipus de document
:   Correcció d'errades

Correcció d'errades

 Descriptors 

:   * Pedreguer
    * concurs administratiu
    * concurs administratiu

CORRECCIÓ d'errades de l'anunci de la publicació de la relació de llocs de treball del personal funcionari i laboral. [2022/12845]  
Havent-se aprovat la modificació de la Relació de Llocs de Treball del personal funcionari i laboral de l'Ajuntament de Pedreguer per acord del Ple de la Corporació en sessió ordinària de data 24 de novembre de 2022.   
Havent-se publicat íntegrament l'esmentada modificació de la Relació de Llocs de Treball en el Butlletí Oficial de la Província d'Alacant, núm. 230, 02-12-2022, en la qual s'ha detectat una errada en el lloc de treball de TAG d'Urbanisme, ja que en l'escala on diu «Administració Especial» hauria de dir «Administració General».  
Per tot l'anterior, es procedeix a la correcció de l'errada detectada en la publicació de la modificació de la Relació de Llocs de Treball del personal funcionari i laboral de l'Ajuntament de Pedreguer, amb el següent detall:  
  
Numero de puesto: 3.ZK5.8.91  
Denominació: TAG de Urbanisme  
Área Servicio: Área de Sevicios a la ciudad/Urbanismo  
Unidad Sección: Oficina Jurídica Administrativa  
Grupo: A1  
Nivell: 26  
  
La qual cosa s'exposa per a coneixement general, als efectes oportuns.  
  
Pedreguer, 22 de desembre de 2022.- L'alcalde president: Sergi Ferrús Peris.
Diari Oficial de la Generalitat Valenciana


Sumari del DOGV 9277, del 14-02-2022 (2022/540)

CORRECCIÓ d'errades de la Resolució de 27 de desembre de 2021, de la Conselleria d'Hisenda i Model Econòmic, per la qual es convoca la concessió de subvencions de caràcter biennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/540


Data del document
:   19-01-2022

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * ajuda pública

CORRECCIÓ d'errades de la Resolució de 27 de desembre de 2021, de la Conselleria d'Hisenda i Model Econòmic, per la qual es convoca la concessió de subvencions de caràcter biennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic. [2022/540]  
Advertida una errada en la resolució de referència, publicada en el DOGV 9245 de 29.12.2021, es procedeix a la seua correcció:  
En l'article seté, «Òrgans competents per a la instrucció i resolució del procediment», en l'apartat 3,  
  
On diu:  
«L'ordenació i instrucció del procediment correspondrà a les unitats administratives corresponents de la Direcció General del Sector Públic, Model Econòmic i Patrimoni»;  
  
Ha de dir:  
«L'ordenació i instrucció del procediment correspondrà a les unitats administratives corresponents de la Direcció General de Model Econòmic, Finançament Autonòmic i Política Financera».  
  
València, 19 de gener de 2022.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9416, del 31-08-2022 (2022/7840)

Informació pública de la declaració d'interés comunitari per a una atribució d'ús i aprofitament en sòl no urbanitzable, per a regularització d'indústria de fabricació de fusteria metàl·lica i serralleria en el terme municipal d'Elx, situada al polígon 114, parcel·la 22. Referència DIC-21/0640.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9416

Data del DOGV
:   31-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7840


Data del document
:   09-08-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, per a regularització d'indústria de fabricació de fusteria metàl·lica i serralleria en el terme municipal d'Elx, situada al polígon 114, parcel·la 22. Referència DIC-21/0640. [2022/7840]  
Havent-se admés a tràmit, d'acord amb el que es preveu en el text refós de la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-21/0640, promogut per Cerrajería Durá, SL, per a regularització d'indústria de fabricació de fusteria metàl·lica i serralleria, situada al polígon 114, parcel·la 22, del terme municipal d'Elx, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la Plataforma Urbanística Digital en el següent enllaç: https://ovius.gva.es/oficina\_tactica/?idioma=es\_es#/tramita/25103/25387. Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant trucant al telèfon PROP 012 (950 928 650), citant la referència DIC corresponent.  
  
  
Alacant, 9 d'agost de 2022.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9333, del 06-05-2022 (2022/3729)

ACORD de 29 d'abril de 2022, del Consell, d'autorització de l'expedient de rescabalament ERESAR/2021/07R03/127, per obligacions contretes en 2021.
--------------------------------------------------------------------------------------------------------------------------------------------------

### Dades del document

Número de DOGV
:   9333

Data del DOGV
:   06-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3729


Data del document
:   29-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 29 d'abril de 2022, del Consell, d'autorització de l'expedient de rescabalament ERESAR/2021/07R03/127, per obligacions contretes en 2021. [2022/3729]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R03/127 com a conseqüència del servei d'alerta de patògens en vegetals, en el període comprés de l'1 de maig al 23 de juliol de 2021, per un import de 112.178,87 - (exempt d'IVA).  
  
Segon  
Autoritzar la imputació al pressupost corrent del 2022, de les obligacions econòmiques generades en l'exercici 2021, per un import de 112.178,87 - (exempt d'IVA).  
  
València, 29 d'abril de 2022  
  
La consellera secretària,  
MÓNICA OLTRA JARQUE